C 322/8
5.
EL
Επίσημη Εφημερίδα της Ευρωπαϊκής Ένωσης
26.8.2022
Δεσμός με τη γεωγραφική περιοχή
Ιδιαιτερότητα της γεωγραφικής περιοχής Στη νήσο Korčula επικρατούν τα λοφώδη πετρώδη εδάφη ενώ τα εύφορα εδάφη είναι ελάχιστα.
Αυτά τα εύφορα εδάφη έχουν διαμορφωθεί σε αναβαθμίδες και οι πέτρες που αφαιρέθηκαν από το έδαφος χρησίμευσαν για την κατασκευή ξερολιθιών που περιβάλλουν τις αναβαθμίδες αυτές.
Οι ξερολιθιές συγκρατούν το εύφορο έδαφος στις αναβαθμίδες καθώς εμποδίζουν την έκπλυσή του από τη βροχή.
Σε αυτές τις αναβαθμίδες με το εύφορο έδαφος που περιβάλλονται από ξερολιθιές καλλιεργούνται ελαιόδεντρα που ανήκουν κυρίως στις αυτόχθονες καλλιεργήσιμες ποικιλίες «Lastovka» και «Drobnica».
Οι κυριότεροι τύποι εύφορου εδάφους κατανέμονται σε δύο ομάδες: τα regosols των αναβαθμίδων και τα regosols των πεδιάδων.
Τα regosols αποτελούνται, ως επί το πλείστον, από καστανοχώματα και κοκκινοχώματα.
Το κλίμα της νήσου Korčula είναι μεσογειακό, με ήπιους χειμώνες και θερμά καλοκαίρια.
Οι μέσες θερμοκρασίες είναι υψηλές λόγω της έντονης ηλιοφάνειας.
Η μέση ετήσια θερμοκρασία κυμαίνεται από 15,6 °C έως 16,8 °C. Ο θερμότερος μήνας είναι ο Ιούλιος, με μέση θερμοκρασία 25,9 °C, και ο ψυχρότερος μήνας είναι ο Ιανουάριος, με μέση θερμοκρασία 9,1 °C. Λόγω της ηλιοφάνειάς της, η Korčula είναι ιδιαιτέρως κατάλληλη για την ελαιοκαλλιέργεια.
Ο αριθμός ωρών ηλιοφάνειας είναι μέγιστος τον Ιούλιο (373,7 h, δηλαδή περίπου 12 h ημερησίως) και ελάχιστος τον Δεκέμβριο (125,3 h, δηλαδή περίπου 4 h ημερησίως).
Όσον αφορά τις ετήσιες βροχοπτώσεις, το κλίμα της Korčula είναι υγρό.
Οι βροχοπτώσεις είναι αφθονότερες κατά την ψυχρότερη περίοδο του έτους, από Οκτώβριο έως Μάρτιο, με μηνιαίο μέσο όρο 80 έως 150 mm.
Είναι λιγότερο άφθονες από Ιούνιο έως Αύγουστο, με μηνιαίο μέσο όρο 30 έως 45 mm.
Ανθρώπινος παράγοντας Ο κυριότερος παράγοντας που επηρέασε το τοπίο της Korčula είναι ο πληθυσμός της.
Οι ελαιοκαλλιεργητές διαμόρφωσαν χειρωνακτικά τα λοφώδη πετρώδη εδάφη για να δημιουργήσουν αναβαθμίδες εύφορου εδάφους που περιβάλλονται από ξερολιθιές.
Η δυσκολία πρόσβασης στις αναβαθμίδες δεν επιτρέπει τη χρήση μεγάλων μηχανημάτων και η συγκομιδή εκτελείται χειρωνακτικά και με εργαλεία χειρός.
Από την προϊστορία ακόμη, η νήσος Korčula άλλαζε συχνά κάτοχο και πολυάριθμα ιστορικά γεγονότα επηρέασαν τη ζωή και την ανάπτυξη των προσοδοφόρων καλλιεργειών.
Πολυάριθμες ιστορικές αποδείξεις μαρτυρούν την ύπαρξη ελαιοκαλλιέργειας και ελαιοπαραγωγής στο νησί, από την εποχή της ίδρυσης των ελληνικών αποικιών και καθ’ όλη την περίοδο της ρωμαϊκής και ενετικής κυριαρχίας.
Γραπτές πηγές που ανάγονται στην περίοδο της Ενετοκρατίας αναφέρουν ότι «η ενετική κυβέρνηση αγόραζε ελαιόλαδο σε πολύ χαμηλή τιμή, γεγονός που ανάγκαζε τους κατοίκους του νησιού να στρέφονται στο λαθρεμπόριο.
Παρά τη θέσπιση αυστηρών κυρώσεων, από τα στοιχεία προκύπτει ότι το ελαιόλαδο της Korčula κατόρθωσε να φθάσει έως την Τεργέστη.»
(S. Dokoza: Iz gospodarske i društvene povijesti Blata do XVIII. st, Zbornik radova Blato, 2003).
Ιδιοτυπία του προϊόντος Η ιδιοτυπία του «Korčulansko maslinovo ulje» οφείλεται στον συνδυασμό των αυτόχθονων καλλιεργήσιμων ποικιλιών «Lastovka» και «Drobnica», οι οποίες αντιπροσωπεύουν το 80 % του ελαιοκάρπου που παράγεται στην Korčula.
Στο επιστημονικό του έργο (Elajografija otoka Korčule, 1995), ο Pavle Bakarić αναφέρει ότι οι γηγενείς καλλιεργήσιμες ποικιλίες «Lastovka» και «Drobnica» διαφέρουν από τις άλλες ποικιλίες που είναι παρούσες στο νησί (Velika Lastovka, Vrtušćica, Oblica) όσον αφορά τα μορφολογικά, βιολογικά και εμπορικά χαρακτηριστικά τους.
Αναφέρει επίσης ότι οι φρέσκες ελιές αυτών των δύο ποικιλιών περιέχουν μεγαλύτερη αναλογία ελαιολάδου (16,40 % έως 24 %) σε σύγκριση με άλλες ποικιλίες.
Ιδιαίτερο χαρακτηριστικό του ελαιολάδου «Korčulansko maslinovo ulje» αποτελεί το άρωμά του άγουρης ελιάς και φύλλων ελαιόδεντρου και η μεσαίας έως υψηλής πικρότητας και πικάντικου ομοιογενής γεύση του, η οποία οφείλεται στην υψηλή αναλογία φαινολών, που είναι υπεύθυνες για τις οργανοληπτικές του ιδιότητες, δηλαδή την πικρότητα και το πικάντικο.
Αυτό αποδείχτηκε από μια έρευνα (M. Žanetić, D. Škevin, E.Vitanović, M. Jukić Špika i S. Perica, Ispitivanje fenolnih spojeva i senzorski profil dalmatinskih djevičanskih maslinovih ulja, Pomologia croatica τόμος 17, 2011) η οποία απέδειξε ότι οι ποικιλίες «Lastovka» και «Drobnica» περιέχουν μεγαλύτερη αναλογία φαινολών (άνω των 350 mg/kg) σε